Saralisa Volm

D **Saralisa Volm** (* 24. Juni 1985 z Hächenga) isch e dytschi Schauspiileri, Filmproduzänti, Reschiseeri, Kuratoori un Autoori. Mer chännt si unter anderem dur iri Hauptrolle in *Finale*, *Dancing with Devils* un *Hotel Desire*.

## Lääbe
Ufwagse isch d Saralisa Volm z Freising. Si isch uf s Gimnasium Bad Tölz gange het deert in dr Schueltheatergruppe eerschti Theatererfahrige gsammlet.

Si het aafangs as Verchaiferi im Ainzelhandel gschafft. Fir dr Film entdeckt wooren isch si 2006 vum Reschiseer un Draibuechautoor Klaus Lemke, wu si *Finale* un speeter *Dancing with Devils* mit em drait het. Anne 2009 isch *Dancing with Devils* mit em Norddytsche Filmbryys as Bescht Fäärnsehfilm uuszaichnet woore. 2011 het si an dr Syte vum Clemens Schick un em Herbert Knaup im erootische Chuurzfilm *Hotel Desire* gspiilt, wu du Spände (Crowdfunding) finanziert wooren isch. Im nämlige Joor het d Volm ire Bachelor of Arts in Chunschtgschiicht un Filosofy gmacht.

Anne 2014 het si zäme mit drei andere Fraue dr Blog *glowbus.de* grindet, wu si no aigener Daarstellig „...mit allem bscheftigt, was Fraue inträssiert“. 2016 het si dr Blog verloo go si andere Projäkt widme. In irem Buech *Mamabeat* us em nämlige Joor verzellt si in zum Dail haiterem Toon vum Elteresyy.

D Entwicklig vu aigene Projäkt isch ere all wiichtiger woore, wäge däm het si di aige Produkzioonfiirma POISON grindet. Im Spootjoor 2014 isch zäme mit em Medieboard Berlin-Brandeburg un em Bairische Rundfunk dr Chuurzfilm *Die Verwandlung* mit em Golo Euler in dr Hauptroll entstande. Mit *Fikkefuchs* (Reschy: Jan Henrik Stahlberg) het s Saralisa Volm 2015 ire eerscht Langfilm as Produzänti realisiert.

Anne 2016 het mer si in dr Roll vu dr Viola in *Shakespeares letzte Runde* uf arte chenne sää. Derzue het si iri eerscht Uusstellig zum Theema „Trost“ kuratiert un het zum eerschte Mool fir e Musikvideo vu dr Band *Leather Report* d Reschy gfiert. Aafangs 2017 het d ARD d Folg *Mordkommission Istanbul– Ein Dorf unter Verdacht* mit dr Saralisa Volm in dr Episoodehauptroll zaigt.

Ire Kunzäpt fir dr Chuurzfilm *Am Draht der Zeit* isch vum FilmFernsehFonds Bayern uuszaichnet un finanziert woore. Im Meerz 2018 het dr Film d Premiere ghaa.

Vum 22. Meerz bis 8. April 2018 Saralisa Volm zäme mit dr Britta Helbig d Gruppenuusstellig *bitch MATERial* kuratiert. Am 22. Meerz 2018 isch au ire zwait Buech *Puff! Platsch! Peng! Mit 52 Experimenten durch das Jahr* uusechuu. S Experimäntbuech isch vum Gregor Hinz illuschtriert woore. Si schrybt as freii Autoori unter anderem fir d SZ, Die Welt un Die Zeit. Anne 2021 het si ire Spiilfildebüt „Schweigend steht der Wald“ noch em glyychnamige Romaan vum Wolfram Fleischhauer drait.

As Co-Vorsitzeri vu dr Noowugssekzioon im Produzänteverband het si ne Stuudie zum filmische Noowugs z Dytschland iniziiert un realisiert.

Syter anne 2022 isch si Mitgliid vu dr Dytsche Filmakademy. Im nämlige Joor, 2022, het d Saralisa Volm ire Master in Chunschtgschiicht gmacht.

Im April 2023 het si im Ullstein-Verlaag s Buech *Das ewige Ungenügend – Eine Bestandsaufnahme des weiblichen Körpers* vereffetligt. In däm feministische Wäärch schrybt si zum Dail faktisch, zum Dail autobiograafisch au vu ire friejere Bulimy, iriu Erfaarige noch ere Vergwaltigung un vu de Noodail un ständige Bewäärtige as *Waar Frau* un Mueter. D Volm tematisiert in däm Buech s gsellschaftlig Idealbild. No ire Mainig dieje Mänsche dr aige Lyyb doodraa mässe un si sälber wäge däm in eme permanänte Brozäss vu Schytere sää.

## Privats
D Saralisa Volm isch ghyroote un het vier Chinder. Si läbt mit ire Familie z Berlin.

## Uusgflääseni Filmografy
**as Daarstelleri**
* 2007: *Finale*
* 2008: *Dancing with Devils*
* 2009: *Dawn*
* 2010: *Schmutziger Süden*
* 2011: *Hotel Desire*
* 2012: *Berlin für Helden*
* 2013: *Art Girls*
* 2015: *Die Verwandlung*
* 2015: *Simon sagt auf Wiedersehen zu seiner Vorhaut*
* 2016: *Shakespeares letzte Runde*
* 2017: *Mordkommission Istanbul – Ein Dorf unter Verdacht*
* 2017: *Figaros Wölfe*
* 2017: *Fikkefuchs*
* 2021: *Enfant Terrible* (Film)
* 2021: *Als Susan Sontag im Publikum saß*

**as Produzänti**
* 2015: *Die Verwandlung*
* 2016: *Instrumental Music* Musikvideo vu dr Band *Leather Report*
* 2017: *Fikkefuchs*
* 2018: *Am Draht der Zeit* (Chuurzfilm)
* 2021: *Alone Together*
* 2021: *Ilse* (Chuurzfilm)
* 2021: *Schweigend steht der Wald* (Spiilfilm)
* 2023: *Am Wahn*
* 2023: *A Body Like Mine* (Dokumäntaarfilm)
* 2024: *Truth or Dare (2024)*

**as Reschiseeri**
* 2016: *Instrumental Music* Musikvideo der Band *Leather Report*
* 2018: *Am Draht der Zeit* (Chuurzfilm)
* 2022: *Schweigend steht der Wald* (Spiilfilm)
* 2024: *Bis zur Wahrheit* (Fäärnsehfilm)
* 2025: *Tatort: Nachtschatten*

**as Autoori**
* 2018: *Am Draht der Zeit* (Chuurzfilm)
* 2021: *Als Susan Sontag im Publikum saß*

## Uustellige
**as Chinschtleri**
* 2020: @365_imperfections – Social Media Journal
* 2020: How beautiful you are – KINDL Zentrum für zeitgenössische Kunst (Gruppenuusstellig)
* 2021: Beyond Belief – Haus Kunst Mitte (Gruppenuusstellig)
* 2024: Traum[a]land  – Schloss Biesdorf (Gruppenuusstellig)

**as Kuratoori**
* 2016: man reiche mir TROST – Schaufenster (Gruppenuusstellig)
* 2018: bitch MATERial – Kunstquartier Bethanien (Gruppenuusstellig)
* 2019: BOOBS – Karl Oskar Gallery (Gruppenuusstellig)
* 2019: BOOBS goes Hamburg – Raum linksrechts (Gruppenuusstellig)
* 2020: @365_imperfections – Social Media Journal

## Biecher
* *Mamabeat.* Beltz Verlag 2014, ISBN 3-407-85841-8
* *Puff! Platsch! Peng! Mit 52 Experimenten durch das Jahr.* S. Fischer Verlage, ISBN 978-3-7373-5500-1

## Heerspiil
* 2020: Wir haben keine Krise (Deutschlandfunk Kultur)

## Uuszaichnige
* 2009 Norddytsche Filmbryys as beschte Fäärnsehfilm fir *Dancing with Devils*
* 2015 First Steps Award – Nominierig für *Die Verwandlung*
* 2017 Filmfescht Minche – Nominierig fir dr Feerderbryys „Neues Deutsches Kino“ fir *Fikkefuchs*
* 2017 Dytsche Filmbryys – Voruuswahl fir *Fikkefuchs*
* 2018 Chuurzfilmwettbewäärb Bayern 2030 – 3. Bryys fir *Am Draht der Zeit*
* 2021 Hatun Sürüci Bryys fir *bitch MATERial* Uusstelligsraie
* 2021 Stipändium vu dr Frankfurter Stiftig: Maecenia für Frauen in Wissenschaft und Kunst
* 2022 VGF Stipändium für Nachwuchsproduzentinnen
* 2022 Berlinale Perschpektiv Dytsch Kino – Nominierig Kompass Perschpektiv Bryys fir *Schweigend steht der Wald*
* 2022 Liechter Filmfescht Frankfurt International – Jurybryys beschte Langfilm fir *Als Susan Sontag im Publikum saß*
* 2022 Berlin Air Stipändium vum Medienboard Berlin-Brandenburg z Guanajuato, Mexiko
* 2022 Internationals Filmfescht Emden-Norderney – Sunderbryys „Ein Schreibtisch am Meer“ fir *Schweigend steht der Wald*
* 2022 Bryys vu dr dytsche Filmkritik  – Nominierig Beschts Spiilfilmdebüt fir *Schweigend steht der Wald*
* 2023 Dytsche Filmbryys – Voruuswaal fir *Schweigend steht der Wald*

## Weblink

* 
* d Saralisa Volm bi *castupload.com*
* d Saralisa Volm bim Beltz Verlag
* PR-Agäntuur Senkbeil PR

## Fueßnote